Tisztelt Hallgatók!

Az előfeltételes tárgyak utólagos pótlása a Pszichológia Intézet szaktanszékeinek a gyakorlatát követi. A levelező képzés és nappali képzés esetében, tekintve, hogy a megszerezhető diploma egyenértékű, ugyanazok a szakmai feltételek érvényesülnek a képzés során.

A Pszichológia Intézet gyakorlatának megfelelően

1. A személyiséglélektani tárgyak esetében szigorú elv érvényesül: nincs lehetőség párhuzamos tárgyfelvételre, sem mintatanterven kívüli CV-s tárgy meghirdetésére, sem az előkövetelmény elengedésére: a mintatanterv szerint kell haladni, nem teljesítés esetén a passziválás választható (esetlegesen a pótlandó tárgy "bevárása").
2. A többi tanszék eljárása engedékenyebb, általános lélektanból, fejlődéslélektanból és szociálpszichológiából támogatjuk a párhuzamos tárgyfelvételt (TB kérvénnyel) és lehetővé tesszük a mintatanterv szerinti félévben a CV-s tárgymeghirdetést. A CV-s tárgyat az oktatásszervező hirdeti meg a hallgató kérésére, amennyiben a hallgató már aláírást szerzett korábban az adott tárgyból, ellenben nem hirdetünk meg mintatanterven kívüli félévben CV-s tárgyat és alap esetben nem támogatjuk az előkövetelmény alóli felmentést, mivel ez ellentétes az eredeti szándékkal.

Kérem a fentiek figyelembevételét.

Dr. Bors Edit

tanszékvezető

Alkalmazott Viselkedéselemzés Tanszék

Budapest, 2024. szeptember 1.